"Sondagverkragter" se saak val plat | Maroela Media
Twee van die sogenaamde "Sondagverkragter" se alibi's het Vrydag in die Palm Ridge-landdroshof teen hom getuig wat glo sy verdedigingsaak in skerwe laat spat het.
Johannes Steyn staan tereg op 37 aanklagte, insluitend twee van moord en 11 van verkragting. Hy het onskuldig gepleit op al die aanklagtes.
Sy getuies het Vrydag in camera getuig omdat hulle nie media-aandag soek nie. Hulle het beweer hulle het hom nooit op die dae wat die Steyn se beweerde misdade gepleeg is, gesien nie. Een getuie ontken dat sy ooit 'n verhouding met hom gehad het, berig EWN. Steyn het beweer dat hy met haar seks in sy kar gehad het in Maropeng op 31 Oktober, toe 'n 11-jarige meisie verkrag is.
Hy het ook beweer dat hy op 7 Maart 'n kollega gehelp het wie se voertuig onklaar geraak het. Dit was die dag toe 'n 16-jarige meisie in Rustenburg aangeval is. Die getuie het egter gesê Steyn het hom net gebel en vir advies gevra.